Venada O‘zbekiston-Avstriya do‘stlik konserti o‘tkazildi

Avstriya poytaxti Venada ikki mamlakat do‘stligiga bag‘ishlangan konsert bo‘lib o‘tdi. U “Xollender Kaliks” agentligi tomonidan mamlakatimiz elchixonasi hamkorligida tashkil qilindi. Bu haqda “Jahon” axborot agentligi xabar berdi.

 Foto © cruises.about.com
Konsert dasturida O‘zbekiston musiqiy san’atini ayni paytda Vena konservatoriyasida tahsil olayotgan hamyurtimiz kompozitor va pianinochi Nigora Mahmudova namoyish etgan bo‘lsa, bir qator avstriyalik musiqachilar o‘z milliy musiqiy merosini sahnada ko‘rsatib berdilar.
Ishtirokchilar va tomoshabinlar konsertning O‘zbekiston va Avstriya o‘rtasidagi do‘stona aloqalarga mos ravishda iliq kayfiyatda o‘tganini ta’kidladi.
“Xollender-Kaliks” agentligi vakili Adrian Xollender O‘zbekiston va Avstriya mamlakatlari o‘rtasida umumiy jihatlar ko‘pligini aytar ekan, shu jumladan, tarix va madaniyat sohalarini tilga oldi.